b"\n_START_ARTICLE_\nUnreal Engine\n_START_SECTION_\nUnreal Engine 1\n_START_PARAGRAPH_\n1998\xc2\xa0m. kartu su \xc5\xbeaidimu \xe2\x80\x9eUnreal\xe2\x80\x9c pasirod\xc5\xbeiusi versija pasi\xc5\xbeym\xc4\x97jo rendering (atvaizdavimo), susid\xc5\xabrimo detekcijos funkcijomis, taip pat dirbtiniu intelektu, kompiuteri\xc5\xb3 tinklo palaikymu, skriptavimu ir fail\xc5\xb3 sistemos valdymu. Unreal Engine 1 suteik\xc4\x97 pa\xc5\xbeangesnius vaizdo \xc4\xaf rastrin\xc4\xaf keitimo \xc4\xafrankius ir spartesn\xc4\xaf renderinimo b\xc5\xabd\xc4\x85 naudojant Glide API, kuris buvo kurtas konkre\xc4\x8diai \xe2\x80\x9e3dfx\xe2\x80\x9c grafikos apdorojimo \xc4\xafrenginiams (GPU) ir tur\xc4\x97jo OpenGL bei Direct3D palaikym\xc4\x85. Did\xc5\xbeioji dalis \xc5\xbeaidimo turinio buvo \xc4\xafdiegiama UnrealScript skript\xc5\xb3 kalbos pagalba._NEWLINE_Variklis i\xc5\xa1populiar\xc4\x97jo d\xc4\x97l jo modulin\xc4\x97s architekt\xc5\xabros ir skript\xc5\xb3 kalbos, kas suteik\xc4\x97 lengvesn\xc4\xaf b\xc5\xabd\xc4\x85 kurti \xc5\xbeaidim\xc5\xb3 modus.\n_START_SECTION_\nUnreal Engine 2\n_START_PARAGRAPH_\nAntroji Unreal variklio versija debiutavo \xe2\x80\x9eAmerica's Army\xe2\x80\x9c \xc5\xbeaidime. \xc5\xa0ioje versijoje visi\xc5\xa1kai buvo perra\xc5\xa1ytas branduolio kodas ir vaizdavimo variklis, buvo \xc4\xaftengruota UnrealEd 3 tvarkykl\xc4\x97. Taip pat daug kit\xc5\xb3 variklio element\xc5\xb3 buvo atnaujinti, pagerintas vaizdavimas ir fizika. Buvo \xc4\xafdiegtas GameCube ir Xbox palaikymas. PlayStation 2 konsol\xc4\x97s palaikymas jau buvo integruotas UE1 versijoje. Ta\xc4\x8diau paskutinis oficialus atnaujinimas \xc5\xa1ioms konsol\xc4\x97ms i\xc5\xa1\xc4\x97jo 2002\xc2\xa0m. baland\xc5\xbeio m\xc4\x97n., tad tre\xc4\x8dios \xc5\xa1alies k\xc5\xabr\xc4\x97jai v\xc4\x97liau tur\xc4\x97jo patys pakartotinai atnaujinti varikl\xc4\xaf, kaip tai buvo padaryta varikl\xc4\xaf pritaikant Wii, X360, PS3, PSP ir 3DS._NEWLINE_Versija UE2.5 pagerino atvaizdavimo efektyvum\xc4\x85, buvo \xc4\xafdiegta transporto priemoni\xc5\xb3 fizika ir 64 bit\xc5\xb3 sistemos palaikymas.\n_START_SECTION_\nUnreal Engine 3\n_START_PARAGRAPH_\nTre\xc4\x8dioji Unreal variklio versija buvo sukurta DirectX 9\xe2\x80\x9311 versijoms (Windows ir Xbox 360), OpenGL (PlayStation 3, OS X, iOS, Android), Stage 3D (Adobe Flash Player 11), JavaScript/WebGL (HTML5) bei PlayStation Vita ir Wii U. Labiausiai buvo patobulintas vaizdavimas, kuris palaiko daug pa\xc5\xbeangi\xc5\xb3 technologij\xc5\xb3 toki\xc5\xb3 kaip HDRR, pikseli\xc5\xb3 ap\xc5\xa1vietimas ir dinami\xc5\xa1ki \xc5\xa1e\xc5\xa1\xc4\x97liai. Visi \xc5\xa1ie atnaujinimai suteik\xc4\x97 daug realisti\xc5\xa1kesn\xc4\xaf vaizd\xc4\x85. \xe2\x80\x9eEpic\xe2\x80\x9c prane\xc5\xa1\xc4\x97, kad Unreal Engine 3 veikia tiek Windows 8, tiek ir Windows RT._NEWLINE_Be \xc5\xbeaidim\xc5\xb3 pramon\xc4\x97s, UE3 taip pat buvo naudojamas kine ar televizijoje kuriant siurrealistinius animuotus vaizdus ar filmuojant aktorius prie\xc5\xa1ais \xc5\xbeali\xc4\x85j\xc4\xaf ekran\xc4\x85, taip juos \xc4\xafkomponuojant \xc4\xaf kit\xc4\x85 filmuot\xc4\x85 med\xc5\xbeiag\xc4\x85.\n_START_SECTION_\nUnreal Engine 4\n_START_PARAGRAPH_\nMarkas Reinas (Mark Rein), \xe2\x80\x9eEpic Games\xe2\x80\x9c bendrov\xc4\x97s viceprezidentas, 2005\xc2\xa0m. rugpj\xc5\xab\xc4\x8dio 18 d. atskleid\xc4\x97, kad 4-oji Unreal variklio versija kuriama jau apie 2 metus. Dar pasak\xc4\x97, kad \xc5\xa1ioje versijoje didesnis d\xc4\x97mesys bus skiriamas \xc5\xbeaidim\xc5\xb3 konsol\xc4\x97ms negu asmeniniams kompiuteriams. Unreal Engine 4 skirta naujosios kartos \xc5\xbeaidim\xc5\xb3 konsol\xc4\x97ms ir AK techninei \xc4\xafrangai._NEWLINE_Viena i\xc5\xa1 pagrindini\xc5\xb3 UE4 savybi\xc5\xb3 tur\xc4\x97jo b\xc5\xabti visuotin\xc4\x97 realaus laiko ap\xc5\xa1vietimo technologija, ta\xc4\x8diau \xc5\xa1i savyb\xc4\x97 buvo pakeista pana\xc5\xa1iu, bet ma\xc5\xbeiau skai\xc4\x8diavim\xc5\xb3 reikalaujan\xc4\x8diu algoritmu, baiminantis, kad \xc5\xbeaidim\xc5\xb3 konsol\xc4\x97se gali nukent\xc4\x97ti duomen\xc5\xb3 apdorojimo kokyb\xc4\x97. Tapo lengviau atnaujinti variklio kod\xc4\x85; buvo suma\xc5\xbeintas iteracijos laikas ir leista tiesiogiai atnaujinti C++ kod\xc4\x85. \xe2\x80\x9eKismet\xe2\x80\x9c funkcija leid\xc5\xbeia k\xc5\xabr\xc4\x97jams tiesiogiai reg\xc4\x97ti kod\xc4\x85 testavimo metu. Programuotojas gali per\xc5\xa1okti prie i\xc5\xa1eities kodo ir j\xc4\xaf redaguoti. Tapo daug papras\xc4\x8diau spragtel\xc4\x97ti ant element\xc5\xb3 \xc5\xbeaidime, norint pakeisti \xc5\xbeaidimo pasaul\xc4\xaf.\n_START_SECTION_\nUnreal Development Kit\n_START_PARAGRAPH_\nNors \xc5\xbeaidim\xc5\xb3 mod\xc5\xb3 k\xc5\xabr\xc4\x97jams Unreal Engine 3 kodas buvo prieinamas, platinti ir parduoti \xc5\xbeaidimus, kurie naudoja UE3, buvo galima tik turint licencij\xc4\x85. Ta\xc4\x8diau 2009\xc2\xa0m. lapkrit\xc4\xaf \xe2\x80\x9eEpic\xe2\x80\x9c i\xc5\xa1leido Unreal Development Kit (UDK), k\xc5\xabrimo \xc4\xafranki\xc5\xb3 programin\xc4\x99 \xc4\xafrang\xc4\x85, prieinam\xc4\x85 pla\xc4\x8diajai visuomenei. Pasak EULA, \xc5\xbeaidim\xc5\xb3 k\xc5\xabr\xc4\x97jai gali parduoti savo \xc5\xbeaidimus sumok\xc4\x97j\xc4\x99 \xe2\x80\x9eEpic\xe2\x80\x9c 99 JAV dolerius ir taip pat 25\xc2\xa0% autorinio honoraro nuo pajam\xc5\xb3, gaut\xc5\xb3 u\xc5\xbe bet koki\xc4\x85 su UDK susijusi\xc4\x85 produkcij\xc4\x85, kurios pajamos vir\xc5\xa1ija 50 000 JAV doleri\xc5\xb3. 2010\xc2\xa0m. buvo \xc4\xafdiegtas iOS palaikymas. 2011\xc2\xa0m. rugs\xc4\x97jo duomenimis, iOS, OS X ir Windows platformos palaiko UDK pagrindu sukurtus kompiuterinius \xc5\xbeaidimus."